Document ID: 32002R1947

Kommissionens forordning (EF) nr. 1947/2002
af 31. oktober 2002
om ændring af forordning (EF) nr. 3223/94 om gennemførelsesbestemmelser til importordningen for frugt og grøntsager
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2200/96 af 28. oktober 1996 om den fælles markedsordning for frugt og grøntsager(1), senest ændret ved forordning (EF) nr. 545/2002(2), særlig artikel 32, stk. 5, og
ud fra følgende betragtninger:
(1) De belgiske og italienske myndigheder har underrettet Kommissionen om, at markederne i Antwerpen og Bologna ikke længere er repræsentative importmarkeder for frugt og grøntsager. Disse markeder skal derfor slettes fra listen i artikel 3, stk. 1, i Kommissionens forordning (EF) nr. 3223/94(3), senest ændret ved forordning (EF) nr. 453/2002(4).
(2) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Friske Frugter og Grøntsager -
UDSTEDT FØLGENDE FORORDNING:
Artikel 1
I artikel 3, stk. 1, i forordning (EF) nr. 3223/94 foretages følgende ændringer:
1) første led affattes således:
"- Kongeriget Belgien og Storhertugdømmet Luxembourg: Bruxelles,"
2) ottende led affattes således:
"- Den Italienske Republik: Milano,"
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 31. oktober 2002.

Labels: 2
3
17